ක්ලබ් මේඩ් ඉන් අයි. ඒ. එස්.

2000 දී ගැලරි  706 හිදී පවත්වන ලද මේඩ් ඉන් අයි.ඒ.එස්. ප්‍රදර්ශනයේ ප්‍රදර්ශන කැටලොගයට අනුව එම ප්‍රදර්ශන කැටලොගය ප්‍රකාශනය කරනු ලබන  බවට දක්වා ඇත්තේ  ක්ලබ්  මේඩ් ඉන් අයි .ඒ.එස්.  මගිනි. මේඩ් ඉන් අයි.ඒ.එස්. ප්‍රදර්ශනය කැලණිය විශ්ව  විද්‍යාලයට අනුබද්ධ සෞන්දර්ය අධ්‍යයන ආයතනයේ ඉගෙනුම ලැබූ එවක දෙවන අධ්‍යයන වර්ෂය,  තෙවන අධ්‍යයන වර්ෂය,  අවසාන  අධ්‍යයන වර්ෂය වූ සිව් වන අධ්‍යයන වර්ෂය සහ පාඨමාලාව අවසන් කොට පිට වූ තදාසන්න අධ්‍යයන වර්ෂයද ඇතුලූ   තෝරා ගත්  ශිෂ්‍ය- ශිෂ්‍යාවන් 16 දෙනෙකුගෙන් සමන්විත  ප්‍රදර්ශනයකි. මේ  ප්‍රදර්ශනයට දෙවන අධ්‍යයන වර්ෂයෙන් තෝරා ගැනීමට ලක් වූ එකම අය වන්නේ පාල පොතුපිටිය වේ.  පාඨමාලාවන් අවසන් කොට පිට වූ තදාසන්න අධ්‍යයන වර්ෂය වෙනුවෙන් තෝරා ගත් එකම අය වන්නේ සුසිල් ගුණසිරි රෝහණ ය. මෙම ප්‍රදර්ශනයේ  විශේෂත්වය වන්නේ එවක අවසන් අධ්‍යයන වර්ෂයේ පසු වූ  සුජිත් රත්නායකගෙන් තෝරා ගනු ලැබූ කෘතිය වන පුරහල බෝම්බය කෘතිය පමණක් අධ්‍යයන පැවරුමක් නොවීමත්, එම කෘතිය මෙම ප්‍රදර්ශනයට පෙර 2000 අවුරුද්දේ ම ප්‍රදීප් චන්ද්‍රසිරි,  කෝරලේගෙදර  පුෂ්පකුමාර සහ මනෝරංජන හේරත් ඇතුළු හතර දෙනෙකුගේ  ප්‍රදර්ශනයක් හැටියට " දෘෂ්‍ය කලා ප්‍රදර්ශනය " මැයෙන් ලයනල් වෙන්ඩ්ට් කලාගාරයේදී ප්‍රදර්ශනය කිරීමත්,  සුජිත් රත්නායක යන අය මෙම  ප්‍රදර්ශනයට පෙර  1999 දී ලයනල් වෙන්ඩ්ට් කලාගාරයේ දී සිය ප්‍රථම ඒකපුද්ගල ප්‍රදර්ශනය  පවත්වා තිබීමත්,  දෙවන ඒකපුද්ගල ප්‍රදර්ශනය  2000 දී පැරඩයිස් රෝඩ් කලාගාරයේ දී පවත්වා තිබීමත් ය.  එමෙන්ම රත්නායක යන අය සිය ශිෂ්‍ය අවධියේ ම ජෝර්ජ්  කීට් පදනම විසින් 1999 දී " වසරේ කලාකරුවා " යන සම්මානයට පාත්‍ර  වූ අයෙකි. රත්නායක යන අය සෞන්දර්ය අධ්‍යයන ආයතනයේ පාඨමාලාවට  මූර්ති කලාව අධ්‍යයනය කල අතර  ප්‍රදර්ශන  සඳහා ඔහු කරනු ලැබූයේ කොලාජ්,  කෙටුම්පත්කරණ පින්තාරු,  ග්‍රාෆික මොන්ටාජ්,  මිශ්‍ර මාධ්‍ය ආදී පාඨමාලාවට කිසිදු සම්බන්ධයක් නැති නිදහස් කලා කෘති ය.  

මේ ප්‍රදර්ශනයේ කියුරේටර් වන්නේ එවක පුරා විද්‍යා පශ්චාත් උපාධි ආයතනයේ කථිකාචාර්ය වරයකු,  සෞන්දර්ය අධ්‍යයන ආයතනයේ බාහිර කථිකාචාර්යවරයකු,  අවසන් වසර සිසුන්ගේ අධ්‍යයන පැවරුම් විභාග ව්‍යාපෘතියේ ඇගයීම් මණ්ඩල සාමාජිකයකු සහ 2000 දී ම පිහිටුවන ලද තීර්ථ ජාත්‍යන්තර කලාකරුවන්ගේ එකතුව යන රාජ්‍ය නොවන සංවිධානයේ සභාපතිවරයා වූ මහාචාර්ය ජගත් වීරසිංහ ය. ප්‍රදර්ශන කැටලොගය ප්‍රකාශයට පත් කරන ලද බවට   ඉංග්‍රීසියෙන්  Club Made in IAS යන්න දක්වා ඇති අතර 45/3, Temple road, Kalubowila, Dehiwala, Sri Lanka  යන්න  ලිපිනය හැටියට ඉංග්‍රීසියෙන් ම  දක්වා ඇත. මෙම ලිපිනය ජගත් වීරසිංහගේ දෙමව්පියන්ගේ නිවසේ ලිපිනය ලෙස සැලකේ. ප්‍රදර්ශනයේ සිට මෙම  පිටුව යාවත්කාලීන කරන දිනය තෙක් අවුරුදු 25 ක් තුළ කිසිවෙකු ඉදිරිපත් වී නැත.